उम्मेदवार चयनमा देखिएको राजपाको अन्योल पछिल्लो उदाहरण मात्र हो । संविधानसभाबाट संविधान जारी नहुँदै तराई–मधेशमा हिंसात्मक आन्दोलन चर्काएको र पाँच महीना लामो भारतीय नाकाबन्दीलाई सघाएको मधेशकेन्द्रित दलहरूको मोर्चा (हालको राजपा) दुई वर्षपछि संविधान स्वीकार गरेर निर्वाचनमा सहभागी हुँदैछ । उपेन्द्र यादव नेतृत्वको एक घटक संघीय समाजवादी फोरम नेपाल यसअघिका दुई चरणमा पनि सहभागी भइसकेको छ ।
